Verónica Figueroa Huencho

Verónica Figueroa Huencho (Santiago, Txile, 1974ko abuztuaren 15a) Maputxe jatorriko administratzaile publikoa, irakaslea, akademikoa eta politikaria da. 2022ko martxotik 2023ko martxora bitartean Goi Mailako Hezkuntzako idazkariorde izan zen, Gabriel Boric-en zuzendaritzapean.

 Ikasketak 
Goi-mailako ikasketak Txileko Unibertsitatean egin zituen administrazio publikoko karreran, 2001ean. Ostean, ESADEko (Ramon Llull Unibertsitatea, Espainia) administrazio-zientzietako doktoretza lortu zuen 2007an . Era berean, doktoratu ondoko ikasketak egin zituen Stanfordeko Unibertsitateko Center for Latin American Studies izenekoan, 2013an, eta Harvardeko Unibertsitateko «David Rockefeller Center for Latin American Studies» delakoan izan zen 2020an (biak Estatu Batuetan)

 Ibilbide profesionala 
Ikerketa-lana egin du kudeaketa publikoko arloetan, askotariko testuinguruetan, politika publiko indigenetan eta herri indigenetan. Bartzelona Center for the Support of the Global Compact-eko jardueren koordinatzailea izan zen Bartzelonan 2004 eta 2006 bitartean, CONADIko kontseilaria 2010ean eta Txileko Unibertsitateko Gobernu eta Kudeaketa Publikoko Eskolako zuzendaria 2013 eta 2015 bitartean.Memoria de Actividades 2006 Hacia una Ciudadanía Corporativa del Barcelona Center for the Support of the Global Compact, pág. 12 Halaber, O'Higgins Unibertsitateko Administrazio Publikoko karrera sortzen lagundu zuen batzordea zuzendu zuen.

Ikasketa-etxe horretako Unibertsitate Senatuko lehendakariorde gisa jardun zuen lehen emakume eta pertsona maputxea izan zen.

Besteak beste, Unibertsitate Katolikok Pontifikaleko (PUC)  Kulturarteko eta Indigenen Ikasketa Zentroko kidea da.

 Ibilbide politikoa 
Politikoki independentea, 2022ko otsailean, orduko presidente hautatu Gabriel Boric-ek izendatu zuen Goi Mailako Hezkuntzako Idazkariordetzako titular, eta kargu horretara heldu zen lehen emakumea izan zen.

. Eginkizun hori urte horretako martxoaren 11n hartu zuen bere gain, administrazioa formalki hasi zenean.

 Erreferentziak 

 Kanpo estekak 

Kategoria:Maputxeak
Kategoria:Harvard Unibertsitateko ikasleak
Kategoria:Txileko Unibertsitateko ikasleak
Kategoria:Txileko irakasleak
Kategoria:Txileko politikariak
Kategoria:Emakume politikariak
Kategoria:Emakume irakasleak